Document ID: /roh_data/filtered/fineweb-2-filterrobots_roh.jsonl.gz/52237

Il bus na vegn betg finanzià cun daners publics, el duai vegnir finanzià entras la vendita da bigliets. In bigliet per in creschì custa 15 francs, ed in bigliet per uffants 8 francs. In eventual deficit vegnia purtà da l’uffizi da traffic Grischun e da la firma Edelweiss Reisen da Schlarigna. La nova purschida saja in test nua ch’i vegnia evaluà, sche l’interess saja avunda grond per in manaschi a lunga vista, scriva il Parc Ela vinavant. Sche las frequenzas dal bus sajan cuntentaivlas, vegnia evaluada l’opziun da daventar commember l’onn 2016 da l’uniun Bus Alpin, che ha differentas lingias da bus en l’entira Svizra.